Case ID: 1110997
Sentence 24: Apellyasiya baxışı zamanı keçirilmiş əlavə məhkəmə tikinti-texniki ekspertizasının rəyində isə aşağıdakılar göstərilmişdir: “Tədqiq olunan binanın 1-ci mərtəbəsində həyətə giriş hissədə ümumi istifadə olunan sahədə (sol tərəfdə, 2-ci mərtəbəyə giriş üçün pilləkən marşına bitişik sahədə) uzunluğu 2,6 metr, eni bir tərəfdən 1,65 metr, digər tərəfdən 1,4 metr, ümumi sahəsi 4,0 m2 təşkil edən və sanitar qovşağı kimi istifadə olunan tikili inşa edildiyi, 
binanın arxiv cizgilərinə (layihə sənədinə) əsasən aparılmış tədqiqat nəticəsində ümumi istifadə olunan sahədə inşa edilmiş tikilinin hazırda Cavabdeh istifadəsində olduğu, həmin tikilinin 8 saylı mənzil və qeyri-yaşayış sahəsi üzrə V. Hüseynovanın adına tərtib olunmuş texniki pasportlarda əks edilmədiyi, lakin texniki pasportun vərəqinə əlavə edilmiş cizgidə göstərildiyi, 
qeyri-yaşayış sahəsi ilə 8 saylı mənzilin arasındakı arakəsmənin sökülüb götürüldüyü, mənzilin küçə tərəfə baxan pəncərəsinin yerində giriş-çıxış qapısı quraşdırıldığı, həmçinin 8 saylı mənzilin (faktiki vəziyyətdə qeyri-yaşayış sahəsinin) əsas divarında faktiki sanitar qovşağı kimi istifadə olunan sahəyə qapı boşluğu açıldığı müəyyən olunmuşdur” Apellyasiya baxışı zamanı keçirilmiş yerli baxış zamanı da müəyyən edilmişdir ki, 8 saylı mənzilin İddiaçı Şirkətinin mülkiyyətindəki hissəsi evin ikinci mərtəbısində yerləşir; Cavabdeh isə mülkiyyətindəki qeyri-yaşayış sahəsi ilə mənzilin birinci mərtəbədə yerləşən özünə aid hissəsinin arasında olan arakəsməni götürərək sahələri birləşdirməklə həmin əmlakdan hazırda kafe kimi istifadə edir və mübahisəsi gedən 4,0 m2 sahəli sanitar qovşağı onun istifadəsindədir.